ai4bharat/Pralekha huggingface dataset:
রাষ্ট্রপতিরসচিবালয়
উচ্চশিক্ষায় বালিকাদের আরও বেশি অংশগ্রহণের প্রয়োজনীয়তার ওপর জোর দিলেন রাষ্ট্রপতি
কলকাতা, ২০ জুলাই, ২০১৮
উচ্চশিক্ষায় বিশেষ করে, বিজ্ঞান ও প্রযুক্তি শিক্ষায় বালিকাদের আরও বেশি অংশগ্রহণের প্রয়োজনীয়তার ওপর জোর দিলেন রাষ্ট্রপতি শ্রী রামনাথ কোবিন্দ। শ্রী কোবিন্দ আজ  খড়্গপুর আইআইটি-র ৬৪তম সমাবর্তন অনুষ্ঠানে ভাষণ দিচ্ছিলেন। তিনি বলেন, আগামী দশকগুলিতে দেশের কর্মীবাহিনীর সংখ্যায় লিঙ্গ সমতা বজায় রাখার জন্য বালিকাদের উচ্চশিক্ষায় অংশগ্রহণ অত্যন্ত জরুরি। খড়্গপুর আইআইটি-তে বালিকা-পড়ুয়ার সংখ্যা তুলনামূলক কম হওয়ায় তিনি উদ্বেগ প্রকাশ করেন। এক পরিসংখ্যান দিয়ে রাষ্ট্রপতি জানান, ২০১৭-তে ১ লক্ষ ৬০ হাজারের বেশি ছাত্রছাত্রী আইআইটি জয়েন্ট এন্ট্রান্স পরীক্ষায়ংশ নিয়েছিল। এদের মধ্যে ছাত্রী সংখ্যা ছিল কেবল ৩০ হাজার। আইআইটি-র নিম্ন স্নাতক কোর্সে ১০ হাজার ৮৭৮ জন ছাত্রছাত্রী ভর্তি হলেও বালিকার সংখ্যা ছিল মাত্র ৯৯৫। এমনকি, নথিভুক্ত ১১ হাজার ৬৫৩ জন পড়ুয়ার মধ্যে বালিকার সংখ্যা কেবল ১ হাজার ৯২৫, যা মোট পড়ুয়ার ১৬ শতাংশের সামান্য বেশি। এই সংখ্যা মোটেও গ্রহণযোগ্য নয় বলে রাষ্ট্রপতি অভিমত প্রকাশ করেন।
রাষ্ট্রপতি আরও বলেন, জাতীয় অগ্রাধিকারের মতো গুরুত্বপূর্ণ বিষয়গুলিকে আইআইটি-র ছাত্রছাত্রী সহ সংশ্লিষ্ট সকলকে অগ্রণী ভূমিকা নিতে হবে। এই সমস্ত সমস্যাগুলির সমাধান করতে না পারলে এবং শিশুকন্যা সহ বালিকাদের প্রয়োজনীয় সুযোগ-সুবিধা দেওয়া না গেলে ভারতীয় সমাজের সার্বিক উন্নয়ন সম্ভব নয় বলেও তিনি অভিমত প্রকাশ করেন। শ্রী কোবিন্দ আরও বলেন, খড়্গপুর আইআইটি এমন এক রাজ্যে অবস্থিত যেখানে মহিলাদের সাফল্যের এক সমৃদ্ধ ইতিহাস রয়েছে। এঁরা সকলেই জাতি গঠনে ও সমাজের উন্নয়নে অবদান রেখেছেন। এ প্রসঙ্গে তিনি অনুষ্ঠান মঞ্চে উপস্থিত পশ্চিমবঙ্গের মুখ্যমন্ত্রী শ্রীমতী মমতা বন্দ্যোপাধ্যায়ের কথা উল্লেখ করেন।
শ্রী কোবিন্দ সকলকে স্মরণ করিয়ে দিয়ে বলেন, দেশের সমস্ত আইআইটি-র মধ্যে একমাত্র খড়্গপুরেই মহিলাদের অগ্রণী ভূমিকা পালনের ক্ষেত্রে অংশগ্রহণের হার বেশি। এদের এই ভূমিকা কম বয়সী পড়ুয়া-বালিকাদের অনুপ্রাণিত করতে পারে। তিনি জানান, এই প্রতিষ্ঠানটি পড়ুয়া-বালিকাদের জন্য নিম্ন স্নাতক কোর্সে ১১৩টি আসন সংরক্ষণ করেছে। মহিলা গবেষকদের আর্থিক সহায়তার জন্য ইনফোসিস ফাইন্ডেশনের ভূমিকারও তিনি প্রশংসা করেন। রাষ্ট্রপতি বলেন, এটি নিঃসন্দেহে এক ভালো পদক্ষেপ, তবে এক দীর্ঘমেয়াদি প্রক্রিয়া।
প্রতিষ্ঠানের সমাবর্তন অনুষ্ঠানে রাষ্ট্রপতি বিভিন্ন ক্ষেত্রে বিশেষ কৃতিত্ব ও সাফল্য অর্জনকারী ছাত্রছাত্রীদের ডিগ্রি প্রদান করেন।
এই উপলক্ষে রাষ্ট্রপতি ভারতের প্রাক্তন রাষ্ট্রপতি ডঃ এ পি জে আব্দুল কালামের নামে এক অতিথি নিবাসের নামকরণ ও গার্লস হস্টেলের ফলকের আবরণ উন্মোচন করেন।
অনুষ্ঠানে পশ্চিমবঙ্গের রাজ্যপাল শ্রী কেশরিনাথ ত্রিপাঠি, মুখ্যমন্ত্রী শ্রীমতী মমতা বন্দ্যোপাধ্যায় প্রমুখ উপস্থিত ছিলেন।
CG/BD/DM/…
(Visitor Counter : 11
প্রতিরক্ষামন্ত্রক
সরকারি কর্মীকে খুন বা প্ররোচনার অভিযোগে অভিযুক্ত পেনশনভোগীর পরিবারের সদস্যদের জন্য প্রতিরক্ষা মন্ত্রক পারিবারিক পেনশন- এর ব্যবস্থা করেছে
নতুন দিল্লি, ০৫ জানুয়ারি, ২০২২
পেনশন এবং পেনশনভোগী কল্যাণ বিভাগ বা ডিপার্টমেন্ট অফ পেনশন এন্ড পেনশনারস ওয়েলফেয়ার গতবছরের ১৬ জুনের এক নির্দেশ বলে কোন সরকারি কর্মীকে খুন বা প্ররোচনার অপরাধে অভিযুক্ত করা হয়েছে অথবা এই ধরণের ক্ষেত্রে কমিশনের কাছে অভিযোগ দায়ের করা হয়েছে, সেইসব কর্মীদের ক্ষেত্রে এবার পরিবারের অন্য সদস্যকে পেনশন পাওয়ার অনুমতি দিয়েছে।
প্রতিরক্ষা মন্ত্রক, প্রাক্তন সৈনিক কল্যাণ বিভাগ ০৫ জানুয়ারি, ২০২২-এ সশস্ত্র বাহিনীর পেনশনভোগীদের জন্য সংশ্লিষ্ট বিষয়ে নির্দেশ জারি করেছে। এই সংক্রান্ত সুযোগ গত ১৬ জুন, ২০২১ থেকে কার্যকর করা হবে বলে জানানো হয়েছে।
CG/ SB
(Visitor Counter : 91
প্রতিরক্ষামন্ত্রক
নৌসেনা প্রধান সুনীল লাম্বা পরমানু, জৈবিক, রাসায়নিক প্রশিক্ষণ সুবিধা কেন্দ্র- ‘অভিদয়া’র উদ্বোধন করলেন
নয়াদিল্লি, ২৬ মার্চ, ২০১৯
নৌসেনা প্রধান সুনীল লাম্বা সোমবার মহারাষ্ট্রের লোনাভালায় আইএনএস শিবাজীতে পরমানু, জৈবিক, রাসায়নিক প্রশিক্ষণ সুবিধা কেন্দ্র- ‘অভিদয়া’র উদ্বোধন করলেন। অনুষ্ঠানে উপস্হিত ছিলেন সাউদার্ন ন্যাভল কমান্ডের এফওসি-ইন-সি-এর ভাইস অ্যাডমিরাল এ কে চাউলা, ভাইস অ্যাডমিরাল জি এস পাবে, গোয়া শিপইয়ার্ডস লিমিটেডের চেয়ারম্যান এবং ম্যানেজিং ডিরেক্টর কমোডিয়ার বি বি নাগপাল।
এই প্রশিক্ষণ শিবির গড়ে তোলার জন্য গোয়া শিপইয়ার্ডস লিমিটেড এবং ভারতীয় নৌবাহিনী ২০১৬ সালের ৩১শে মার্চ এক চুক্তিতে স্বাক্ষর করেছিল। নির্ধারিত সময়ের আগেই প্রশিক্ষণ শিবির নির্মানের কাজ শেষ করে গোয়া শিপইয়ার্ডস লিমিটেড গত বছর ২৮শে সেপ্টেম্বর এটি ভারতীয় নৌবাহিনীর হাতে তুলে দেয়।
অনুষ্ঠানে গোয়া শিপইয়ার্ডস লিমিটেডের চেয়ারম্যান এবং ম্যানেজিং ডিরেক্টর কমোডিয়ার বি বি নাগপাল জানান, ভারতীয় নৌবাহিনী এবং গোয়া শিবইয়ার্ডস লিমিটেডের উন্নত প্রযুক্তিতে এই প্রশিক্ষণ শিবির গড়ে তোলা হয়েছে। এখানে ভারতীয় নৌবাহিনীর সদস্যদের যুদ্ধে পরমানু, জৈবিক, রাসায়নিক ক্ষতি কিভাবে এড়ানো যায় তা হাতেকলমে প্রশিক্ষণের সুবিধা থাকছে।
এই প্রশিক্ষণ শিবিরের জাহাজটিতে রয়েছে অত্যাধুনিক ব্যবস্হা। জাহাজটির আপার ডেকে রয়েছে- এসআইআরএস, এসআইসিএডিএস-এর মতো পরমানু, জৈবিক ও রাসায়নিক নীরিক্ষণ ও পর্যবেক্ষণ যন্ত্র।
CG/SS/NS
(Visitor Counter : 130
বিদ্যুৎমন্ত্রক
বিদ্যুৎ ক্ষেত্রে রাষ্ট্রায়ত্ত্ব সংস্থাগুলি গত অর্থবর্ষের তুলনায় ৪৫ শতাংশ বেশি মূলধন ব্যয় করেছে
চলতি অর্থবর্ষের নভেম্বর পর্যন্ত পরিকাঠামো ক্ষেত্রে বিদ্যুৎ মন্ত্রকের বিনিয়োগ ৩৫ হাজার ৬২৮ কোটি ৬০ লক্ষ টাকা
নতুন দিল্লি, ১৯ ডিসেম্বর, ২০২১
বিদ্যুৎ মন্ত্রকের রাষ্ট্রায়ত্ত্ব সংস্থাগুলির ২০২১-২২ অর্থবর্ষে মূলধন ব্যয়ের ধার্য লক্ষ্য ছিল ৫০ হাজার ৬৯০ কোটি ৫২ লক্ষ টাকা। ২০২০-২১ অর্থবর্ষে নভেম্বর মাস পর্যন্ত বিদ্যুৎ ক্ষেত্রে রাষ্ট্রায়ত্ত্ব সংস্থাগুলির ব্যয়ের পরিমাণ ছিল ২২ হাজার ১২৭ কোটি টাকা, যা আলোচ্য অর্থবর্ষে মোট মূলধন ব্যয়ের ৪৯.৩ শতাংশ।
অবশ্য, ২০২১-২২ অর্থবর্ষে বিদ্যুৎ ক্ষেত্রে রাষ্ট্রায়ত্ত্ব সংস্থাগুলি এখনও পর্যন্ত ৩২ হাজার ১৩৭ কোটি টাকা মূলধন ব্যয় করেছে, যা বার্ষিক ধার্য ব্যয়ের ৬৩.৪ শতাংশ।
মন্ত্রকের মূলধন ব্যয় গত অর্থবর্ষের তুলনায় এবার অনেক বেশি হয়েছে। এমনকি, গত বছরের মূলধন ব্যয়ের তুলনায় এবার ৪৫ শতাংশ অগ্রগতি ঘটেছে।
বিদ্যুৎ মন্ত্রকের পরিকাঠামো উন্নয়নমূলক প্রকল্পগুলির রূপায়ণে লক্ষ্যণীয় অগ্রগতি হয়েছে। বিদ্যুৎ বন্টন ক্ষেত্রে পরিকাঠামো মানোন্নয়নে রাষ্ট্রায়ত্ত্ব সংস্থাগুলি ১ হাজার ৫৯৩ কোটি ৭২ লক্ষ টাকা খরচ করেছে। দীনদয়াল উপাধ্যায় গ্রাম জ্যোতি যোজনায় ব্যয়ের পরিমাণ ১ হাজার ৭ কোটি ৫১ লক্ষ টাকা। অন্যদিকে, উত্তর পূর্বাঞ্চলে বিদ্যুৎ সরবরাহ ব্যবস্থায় উন্নয়ন খাতে ৮৯০ কোটি টাকা খরচ করা হয়েছে। রাষ্ট্রায়ত্ত্ব সংস্থাগুলি ৩২ হাজার ১৩৭ কোটি ৩৭ লক্ষ টাকা মূলধন ব্যয়ের পাশাপাশি মন্ত্রকের উন্নয়নমূলক কর্মসূচিগুলির মাধ্যমে পরিকাঠামো ক্ষেত্রে অতিরিক্ত ৩ হাজার ৪৯১ কোটি ২৩ লক্ষ টাকা খরচ করেছে।
সার্বিক ভাবে নভেম্বর মাসের শেষ পর্যন্ত বিদ্যুৎ মন্ত্রক পরিকাঠামো উন্নয়ন খাতে ৩৫ হাজার ৬২৮ কোটি ৬০ লক্ষ টাকা বিনিয়োগ করেছে।
বিদ্যুৎ মন্ত্রকের সচিব সাপ্তাহিক ভিত্তিতে প্রকল্পগুলির কাজকর্মের অগ্রগতির ওপর নজর রাখেন। এছাড়াও অন্যান্য মন্ত্রক ও রাজ্য সরকারগুলির সহায়তায় পরিকাঠামো উন্নয়নমূলক প্রকল্পগুলিতে নিয়মিত নজরদারি ও সমন্বয় বজায় রাখা হয়।
CG/BD/AS/
(Visitor Counter : 90
পরিসংখ্যানএবংকর্মসূচিরূপায়ণমন্ত্রক
ভারতে পেরোল সম্পর্কিত প্রতিবেদন – এক প্রচলিত কর্মসংস্থানমূলক আভাস
নয়াদিল্লি, ২৫ জুন, ২০২১
কেন্দ্রীয় পরিসংখ্যান ও কর্মসূচি রূপায়ণ মন্ত্রকের জাতীয় পরিসংখ্যান কার্যালয়ের পক্ষ থেকে ২০১৭’র সেপ্টেম্বর থেকে ২০২১ – এর এপ্রিল পর্যন্ত সময়ে দেশে কর্মসংস্থানের আভাস সম্পর্কিত প্রেস নোট জারি করেছে। নির্দিষ্ট কয়েকটি সরকারি সংস্থার কাছে থাকা প্রশাসনিক রেকর্ডের ভিত্তিতে কর্মসংস্থানমূলক এই প্রেস নোট জারি করা হয়েছে।
CG/BD/SB
(Visitor Counter : 118
প্ৰধানমন্ত্ৰীৰ কাৰ্যালয়
তামিলনাডুৰ তিৰুপুৰ ভ্ৰমণ প্ৰধানমন্ত্ৰীৰ
ইএছআইচি মাল্টি স্পেচিয়েলীটি হস্পিতালৰ আধাৰশিলা স্থাপন
চেন্নাই মেট্ৰ’ৰ ৪৫ কিলোমিটাৰজোৰা প্ৰথম পৰ্যায় মুকলি
বিভিন্ন উন্নয়নমূলক প্ৰকল্প মুকলি প্ৰধানমন্ত্ৰীৰ
প্ৰধানমন্ত্ৰী শ্ৰী নৰেন্দ্ৰ মোদীয়ে আজি তামিলনাডুৰ তিৰুপুৰ ভ্ৰমণ কৰে আৰু বিভিন্ন উন্নয়নমূলক প্ৰকল্প মুকলি কৰে৷
প্ৰধানমন্ত্ৰীয়ে তিৰুপুৰৰ পেৰুমানালুৰ গাঁওৰ পৰা কেইবাটাও উন্নয়নমূলক প্ৰকল্প মুকলি কৰে৷
তেওঁ তিৰুপুৰত ইএছআইচি মাল্টি স্পেচিয়েলীটি হস্পিতালৰ আধাৰশিলা স্থাপন কৰে৷ এই অত্যাধুনিক ১০০ বিছনাযুক্ত চিকিৎসালয়ে তিৰুপুৰ আৰু ইয়াৰ নিকটৱৰ্তী অঞ্চলৰ প্ৰায় এক লাখ কৰ্মচাৰী আৰু তেওঁলোকৰ পৰিয়ালবৰ্গৰ চিকিৎসা প্ৰয়োজনীয়তা পূৰণ কৰিব৷ ইয়াৰ পূৰ্বে, এই লোকসকলক চহৰখনত থকা দুখন ইএছআইচি ডিছপেনচাৰীত চিকিৎসাসেৱা আগবঢ়োৱা হৈছিল৷ উন্নত চিকিৎসাৰ বাবে তেঁওলোকে প্ৰায় ৫০ কিলোমিটাৰ নিলগত অৱস্থিত কইম্বাটোৰ ইএছআইচি মেডিকেল কলেজলৈ যাবলগীয়া হৈছিল৷
প্ৰধানমন্ত্ৰীয়ে চেন্নাইৰ ইএছআইচি হস্পিতালো উদ্বোধন কৰে৷ ৪৭০ বিচনাযুক্ত অত্যাধুনিক চিকিৎসালয়খনে সকলো বিভাগৰ ৰোগৰ উন্নত চিকিৎসাসেৱা আগবঢ়াব৷
প্ৰধানমন্ত্ৰীয়ে চেন্নাই বিমানবন্দৰৰ অধুনিকীকৰণ প্ৰক্ৰিয়াৰো আধাৰশিলা স্থাপন কৰে৷ ট্ৰিচীত স্থাপন হোৱা নতুন টাৰ্মিনেল বিল্ডিঙৰ বাবে বিমানবন্দৰটোৱে এতিয়া বছৰি ৩.৬৩ মিলিয়ন যাত্ৰী আৰু নিয়মীয়া ব্যস্ততাপূৰ্ণ সময়ছোৱাত প্ৰায় ২,৯০০ যাত্ৰীক আদৰিব পাৰিব৷ চেন্নাই বিমানবন্দৰক ই-গেট, বায়োমেট্ৰিক যাত্ৰী চিনাক্তকৰণ পদ্ধতি, বিভিন্ন আন সা-সুবিধাৰে আধুনিকীকৰণ কৰা হ’ব৷
এই অনুষ্ঠানত প্ৰধানমন্ত্ৰীয়ে ভাৰত পেট্ৰ’লিয়াম কৰ্প’ৰেচন লিমিটেডৰ ইন্ন’ৰ ক’ষ্টেল টাৰ্মিনেল ৰাষ্ট্ৰৰ নামত উৎসৰ্গা কৰে৷ এই টাৰ্মিনেলৰ বাবে সামগ্ৰীসমূহ কোচীৰ উপকূলেৰে প্ৰেৰণ কৰিব পৰা হ’ব৷ ফলস্বৰূপে পৰিবহণ ব্যয় হ্ৰাস হ’ব৷
প্ৰধানমন্ত্ৰী মোদীয়ে চেন্নাই বন্দৰৰ পৰা চেন্নাই পেট্ৰ’লিয়াম কৰ্প’ৰেচন লিমিটেডৰ মানালী শোধনাগাৰলৈ নতুন খাৰুৱা তেলৰ পাইপলাইন মুকলি কৰে৷ সুৰক্ষাৰ ফালৰ পৰা অধিক শক্তিশালী এই পাইপলাইনে খাৰুৱা তেলৰ নিৰাপদ আৰু বিশ্বাসযোগ্য যোগান নিশ্চিত কৰিব আৰু তামিলনাডু তথা ইয়াৰ নিকটৱৰ্তী অঞ্চলসমূহৰ ৰাইজৰ প্ৰয়োজনীয়তা পূৰণ কৰিব৷
চেন্নাই মেট্ৰ’ৰ ৪৫ কিলোমিটাৰজোৰা প্ৰথম পৰ্যায়ো প্ৰধানমন্ত্ৰীয়ে মুকলি কৰে৷ ইয়াৰ পাছতে তেওঁ ভ্ৰমণৰ অন্তিম কাৰ্যসূচীৰ বাবে হুবলীলৈ ৰাওনা হয়৷
প্রধানমন্ত্রীরদপ্তর
প্রধানমন্ত্রী আগামীকাল মোরবিতে হনুমান জীর ১০৮ ফুট মূর্তির আবরণ উন্মোচন করবেন
নতুন দিল্লি, ১৫ এপ্রিল, ২০২২
হনুমান জয়ন্তী উপলক্ষে প্রধানমন্ত্রী শ্রী নরেন্দ্র মোদী আগামীকাল  বেলা ১১টায় ভিডিও কনফারেন্সের মাধ্যমে গুজরাটের মোরবিতে হনুমান জীর ১০৮ ফুট মূর্তির আবরণ উন্মোচন করবেন।
দেশের চার প্রান্তে #Hanumanji4dham প্রকল্পের অঙ্গ হিসেবে যে চারটি মূর্তি স্থাপন করা হচ্ছে, এটি তার দ্বিতীয়। মোরবিতে পরমপুজ্য বাপু কেশবানন্দ জী আশ্রমে এই মূর্তিটি গড়ে তোলা হয়েছে। এটি দেশের পশ্চিম প্রান্তে গড়ে তোলা হয়েছে।
উল্লেখ করা যাতে পারে, প্রকল্পের আওতায় হনুমান জীর যে চারটি মূর্তি স্থাপনের উদ্যোগ নেওয়া হয়েছে, তার মধ্যে প্রথম মূর্তিটি ২০১০-এ দেশের উত্তর প্রান্তে সিমলায় স্থাপন করা হয়েছে। চতুর্থ মূর্তিটি দেশের দক্ষিণ প্রান্তে রামেশ্বরমে গড়ে তোলার কাজ ইতিমধ্যেই শুরু হয়েছে।
CG/BD/AS/
(
স্বরাষ্ট্র মন্ত্রক
পদ্ম পুরস্কার-২০২২, এর জন্য মনোনয়ন জমা নেওয়া হবে ১৫ সেপ্টেম্বর, ২০২১ পর্যন্ত
নতুন দিল্লি, ১৪ জুলাই, ২০২১
পদ্ম পুরস্কার- ২০২২, যার মধ্যে রয়েছে পদ্মবিভূষণ, পদ্মভূষণ এবং পদ্মশ্রী, তার জন্য অনলাইনে মনোনয়ন বা সুপারিশ জমা দেওয়ার শেষ দিন ১৫ সেপ্টেম্বর, ২০২১ পর্যন্ত ধার্য করা হয়েছে। এই পুরস্কার দেওয়া হবে ২০২২-এর সাধারণতন্ত্র দিবসে।
এই পদ্ম পুরস্কারের জন্য মনোনয়ন বা সুপারিশ জমা দিতে হবে যে পোর্টালে সেটি হচ্ছে-
https://padmaawards.gov.in
দেশে ১৯৫৪ সাল থেকে প্রতিবছর ২৬ জানুয়ারি সাধারণতন্ত্র দিবসে পদ্ম পুরস্কারের কথা ঘোষণা করা হয়। এই পুরস্কার 'স্বতন্ত্র মূলক কাজ'-কে স্বীকৃতি দিতে প্রদান করা হয়। শিল্প, সাহিত্য ও শিক্ষা, ক্রীড়া, চিকিৎসা বিজ্ঞান, সমাজ মূলক কাজ, বিজ্ঞান ও প্রকৌশল, জনস্বার্থ সম্পর্কিত বা মানব পরিষেবা, শিল্প ও বানিজ্য প্রভৃতি ক্ষেত্রে বিশেষ অবদানের জন্য এই পুরস্কার দেওয়া হয়।
কোনরকম জাতি, পেশা, ধর্ম, বর্ণ বা লিঙ্গ নির্বিশেষে এই পুরস্কারের জন্য বিবেচিত হতে পারেন। তবে, চিকিৎসক এবং বিজ্ঞানীরা ছাড়া, সরকারি ক্ষেত্রে কর্মরত ব্যক্তি বা সরকারি কর্মীরা পদ্ম পুরস্কারের জন্য বিবেচিত হন না।
পদ্ম পুরস্কার নিয়ে স্বচ্ছতা বজায় রাখতে ভারত সরকার বদ্ধপরিকর। সেজন্য পদ্ম পুরস্কার হচ্ছে, 'জনগণের পদ্ম'। সকল নাগরিকদের কাছে সরকারের পক্ষ থেকে আহ্বান জানানো হয়েছে মনোনয়ন বা সুপারিশ অনলাইনে জমা দিতে।
প্রতিভাধর ব্যক্তিদের চিহ্নিত করার জন্য প্রচেষ্টা চালানো যেতে পারে, যাতে তাঁদের শ্রেষ্ঠত্বকে স্বীকৃতি দেওয়া সম্ভব হয়। মহিলা বা সমাজের দুর্বলতর সম্প্রদায় থেকে শুরু করে তপশিলি জাতি এবং আদিবাসী সম্প্রদায় ভুক্ত মানুষ কিংবা দিব্যাঙ্গজন, যারা নিঃস্বার্থভাবে সমাজের জন্য কাজ করে চলেছেন, তাঁদের স্বীকৃতির প্রয়োজন রয়েছে।
পদ্ম পোর্টালে দেওয়া বিন্যাস বা ফরম্যাট অনুযায়ী মনোনীত বা সুপারিশকৃত ব্যক্তির প্রয়োজনীয় বিবরণ দিতে হবে। সমস্ত প্রাসঙ্গিক বিবরণ সহ সর্বাধিক আটশ শব্দে তা দিতে হবে। সেই সঙ্গে মনোনীত বা সুপারিশকৃত ব্যক্তির নিজ ক্ষেত্রে ব্যতিক্রমী মূলক সাফল্যের বিবরণ দিতে হবে।
CG/ SB
(Visitor Counter : 425
স্বরাষ্ট্র মন্ত্রক
পশ্চিমবঙ্গ ও ওড়িশায় প্রবল ঘূর্নিঝড় ‘বুলবুল’-এর দরুণ প্রবল বিপর্যয়ের পর ত্রাণ ও উদ্ধার কাজ পর্যালোচনা করতে এনসিএমসি-র তৃতীয় বৈঠক
নয়াদিল্লি, ১১ নভেম্বর, ২০১৯
ঘূর্নিঝড় ‘বুলবুল’-এর তাণ্ডবের পর পশ্চিমবঙ্গ ও ওড়িশায় ত্রাণ ও উদ্ধার কাজ পর্যালোচনা করতে নতুন দিল্লির ক্যাবিনেট সচিবালয়ে আজ জাতীয় দুর্যোগ ব্যবস্থাপনা কমিটির  একটি বৈঠক অনুষ্ঠিত হয়।
এই ঘূর্নিঝড়ে পশ্চিমবঙ্গে সাতজন প্রাণ হারিয়েছেন, প্রায় ১ লক্ষ বাড়ি ও ফসলের ক্ষতি হয়েছে। তবে, ঘূর্ণিঝড় প্রভাবিত এলাকায় বিদ্যুৎ সংযোগ হয়েছে। টেলিযোগাযোগ ব্যবস্থাও শীঘ্রই চালু হবে। ওড়িশায় প্রাণহানির কোন খবর না পাওয়া গেলেও ২ লক্ষ হেক্টর জমির ফসল নষ্ট হয়েছে। ঐ রাজ্যে জল ও বিদ্যুৎ সংযোগ বেশির ভাগ এলাকায় পুনরায় চালু করা সম্ভব হয়েছে। বাকি এলাকায় আগামীকাল সন্ধ্যার মধ্যে এই পরিষেবা শুরু করা যাবে বলে আশা করা হচ্ছে।
দুর্যোগ কবলিত এলাকায় অতিরিক্ত খাদ্য, পানীয় জল, স্বাস্থ্য পরিষেবা সহ সমস্ত কেন্দ্রীয় সাহায্যের আশ্বাস এনসিএমসি দিয়েছে। টেলিযোগাযোগ ও বিদ্যুৎ ব্যবস্থাও পুনরায় চালু করার প্রতিশ্রুতি দেওয়া হয়েছে। ক্ষয়ক্ষতির পরিমাণ নির্ধারণের জন্য এই সপ্তাহের মধ্যেই দুই রাজ্যের দুর্যোগ কবলিত এলাকাগুলি কেন্দ্রীয় বাহিনী ঘুরে দেখবে। উভয় রাজ্যই জানিয়েছে, পরিস্থিতির পর্যালোচনা করে প্রয়োজনমতো নির্দিষ্ট ক্ষেত্রে কেন্দ্রীয় সাহায্যের প্রয়োজন হলে তারা তা চেয়ে পাঠাবে।
প্রসঙ্গত উল্লেখ্য, এই ঘূর্নিঝড়ের বিষয়ে আবহাওয়া দপ্তর নিয়মিত ও সময়োপযোগী সতর্কবার্তা দুটি রাজ্যকেই পাঠিয়েছিল। ত্রাণ ও উদ্ধার কাজে জাতীয় বিপর্যয় মোকাবিলা বাহিনী, উপকূলরক্ষী বাহিনী সহ সংশ্লিষ্ট কেন্দ্রীয় সংস্থাগুলিকে ব্যবহার করা হচ্ছে।
স্বরাষ্ট্র, প্রতিরক্ষা, বিদ্যুৎ, টেলিযোগাযোগ, কৃষি ও সহযোগিতা, উপভোক্তা, খাদ্য ও গণবন্টন, খাদ্য প্রক্রিয়াকরণ শিল্প, স্বাস্থ্য ও পরিবারকল্যাণ মন্ত্রকের শীর্ষ আধিকারিকরা সহ প্রবীণ আধিকারিকদের এনডিআরএফ এবং এনডিএমএ-র আধিকারিকরা এই বৈঠকে যোগ দেন। ভিডিও কনফারেন্সের মাধ্যমে পশ্চিমবঙ্গ ও ওড়িশার উচ্চপদস্থ আধিকারিকরা বৈঠকে অংশগ্রহণ করেন।
CG/CB/DM
(Visitor Counter : 104
ক্ষুদ্র, অতিক্ষুদ্রওমাঝারিশিল্পমন্ত্রক
সদর কার্যালয় মুম্বাইয়ে একটি চরখার আবরণ উন্মোচন করার মধ্য দিয়ে গান্ধী জয়ন্তী উদযাপন কেভিআইসি-র
নয়াদিল্লি, ২ অক্টোবর, ২০২০
খাদি ও গ্রামোদ্যোগ কমিশন  তার সদর কার্যালয় মুম্বাইয়ে ৩.৫ ফুটের একটি ইস্পাতের চরখা স্থাপন করে মহাত্মা গান্ধীর জন্মবার্ষিকী উদযাপন করেছে। কমিশনের চেয়ারম্যান শ্রী বিনয় কুমার সাক্সেনা ওয়েব-কনফারেন্সের মাধ্যমে এই চরখার আবরণ উন্মোচন করেন। এই উপলক্ষে তিনি বলেন, চরখার সুদীর্ঘ যাত্রাপথ ভারতের স্বদেশী আন্দোলনের প্রতীক। আত্মনির্ভরতার লক্ষ্যে এবং আর্থিক স্বচ্ছলতার দিক থেকেও চরখা গুরুত্বপূর্ণ ভূমিকা নিয়েছে। তাই, স্বদেশী আন্দোলনকে আরও এগিয়ে নিয়ে যাওয়ার ক্ষেত্রে আজকের এই মুহূর্ত কমিশনের কাছে এক গর্বের সময়। তিনি আরও বলেন, স্বয়ং প্রধানমন্ত্রী চরখা নামক যন্ত্রটিকে আমাদের সমাজ ব্যবস্থার এক গুরুত্বপূর্ণ অঙ্গ হিসেবে বিশ্ব মানচিত্রে তুলে ধরার পরিকল্পনা নিয়েছেন। প্রধানমন্ত্রীর এই দূরদৃষ্টি অনুসরণ করেই কমিশন দরিদ্র থেকে দরিদ্রতর মানুষের জীবনে আশার আলো দেখাতে তাঁদের আর্থ-সামাজিক ব্যবস্থায় নিরন্তর অগ্রগতির লক্ষ্যে একাধিক প্রয়াস গ্রহণ করে আসছে। কোভিড-১৯ প্রতিকূল ও চ্যালেঞ্জিং সময়েও কমিশনের এই প্রয়াস অব্যাহত ছিল। তিনি বলেন, জাতি গঠনে কমিশন এক গুরুত্বপূর্ণ ভূমিকা পালন করেছে। এর সুস্পষ্ট প্রতিফলন দেখা যায় গত ৮ বছরে যখন খাদি ও গ্রামোদ্যোগ ক্ষেত্রের বিকাশ হার ৬.২৮ শতাংশ থেকে বেড়ে ২৮ শতাংশে পৌঁছেছে। স্বাভাবিকভাবেই এই বিকাশ হার খাদি ও গ্রামোদ্যোগ শিল্পের সঙ্গে যুক্ত শিল্পীদের ক্ষমতায়নের প্রতীকস্বরূপ।
কমিশনের সদর কার্যালয় মুম্বাইয়ে আরও একবার চরখা বসানো সেই সমস্ত শিল্পীদের প্রতি যথার্থ শ্রদ্ধা যাঁরা গান্ধীজির পরম্পরাকে এগিয়ে নিয়ে যেতে নিজেদের জীবন উৎসর্গ করেছেন। উল্লেখ করা যেতে পারে, গত চার বছরে কমিশন নতুন দিল্লির ইন্দিরা গান্ধী আন্তর্জাতিক বিমানবন্দর, নতুন দিল্লির কনট প্লেসের রাজীব চক, মোতিহারির গান্ধী মিউজিয়ামের সামনে এবং সরবমতী নদীর পাড়ে ইস্পাতের চরখা বসিয়েছে।
এর আগে, কমিশনের চেয়ারম্যান গতকাল জাতির জনক মহাত্মা গান্ধীর জন্মবার্ষিকীর প্রাক্কালে সারা দেশে ১৫০টি কর্মসূচির সূচনা করেন। এ প্রসঙ্গে কমিশনের চেয়ারম্যান বলেন, এ ধরনের কর্মসূচি গ্রহণের উদ্দেশ্যই হল স্থানীয়ভাবে কর্মসংস্থানের সুযোগ সৃষ্টি করা এবং শিল্পীদের আত্মনির্ভর করে তোলা।
কমিশন মহাত্মা গান্ধীর জন্মবার্ষিকীর এই পূণ্য লগ্নে খাদি ও গ্রামোদ্যোগ ক্ষেত্রের সমস্ত পণ্যসামগ্রীর ক্ষেত্রে ২০ শতাংশ হারে ছাড় দিচ্ছে। ছাড়ের এই সুবিধা দেশে কমিশনের সমস্ত বিভাগীয় বিক্রয় কেন্দ্রে পাওয়া যাচ্ছে। এছাড়া, আজ কমিশনের পক্ষ থেকে স্বচ্ছতা অভিযান কর্মসূচি গ্রহণ করা হয়।
CG/BD/DM
(Visitor Counter : 75
প্রধানমন্ত্রীরদপ্তর
নির্বাচনে জয়লাভের জন্য রাষ্ট্রপতি শাভকত মীরজিইয়োইয়েভকে প্রধানমন্ত্রীর অভিনন্দন
নতুনদিল্লি, ২৫শে অক্টোবর, ২০২১
প্রধানমন্ত্রী শ্রী নরেন্দ্র মোদী নির্বাচনে জয়লাভের জন্য উজবেকিস্তানের রাষ্ট্রপতি শাভকত মীরজিইয়োইয়েভকে অভিনন্দন জানিয়েছেন।
এক ট্যুইটবার্তায় প্রধানমন্ত্রী বলেছেন; “নির্বাচনে জয়লাভের জন্য রাষ্ট্রপতি শাভকত মীরজিইয়োইয়েভকে আন্তরিক অভিনন্দন জানাই। রাষ্ট্রপতি হিসেবে আপনার দ্বিতীয় কার্যকালে ভারত- উজবেকিস্তানের কৌশলগত অংশীদারিত্ব যে শক্তিশালী থাকবে, সেই বিষয়ে আমি আশাবাদী । আপনাকে এবং উজবেকিস্তানের বন্ধুদের প্রতি শুভেচ্ছা রইল। “
CG/CB/NS
(
ইস্পাতমন্ত্রক
দেশে চিকিৎসার জন্য ব্যবহৃত অক্সিজেন সরবরাহে ইস্পাত সংস্থাগুলি যথাসাধ্য চেষ্টা চালাচ্ছে
নতুন দিল্লি, ২৫ এপ্রিল, ২০২১
কেন্দ্রীয় ইস্পাত মন্ত্রী শ্রী ধর্মেন্দ্র প্রধানের নির্দেশ এবং পরামর্শ অনুযায়ী মন্ত্রকের অধীন রাষ্ট্রায়ত্ত্ব উদ্যোগ এবং বেসরকারি সংস্থাগুলি জটিল এই পরিস্থিতিতে দেশবাসীর পাশে রয়েছে। সংস্থাগুলি চিকিৎসার জন্য ব্যবহৃত তরল অক্সিজেনের পর্যাপ্ত পরিমাণে যোগান অব্যাহত রাখতে যথাসাধ্য চেষ্টা চালিয়ে যাচ্ছে।
ইস্পাত কারখানাগুলিতে দৈনিক মোট চিকিৎসার জন্য ব্যবহৃত অক্সিজেন উৎপাদন ক্ষমতা ২,৮৩৪ মেট্রিক টন। ইস্পাত ক্ষেত্রের সঙ্গে যুক্ত ৩১টি অক্সিজেন উৎপাদন ইউনিট রয়েছে, যার মধ্যে ২৯টিতে নিয়মিত ভাবে অক্সিজেন উৎপাদন হয়। ইস্পাত ক্ষেত্রে চিকিৎসার জন্য ব্যবহৃত তরল অক্সিজেন উৎপাদন ক্ষমতা দৈনিক ২,৮৩৪ মেট্রিক টন হওয়া সত্বেও গতকাল ৩,৪৭৪ মেট্রিক টন এধরণের অক্সিজেন উৎপাদন করা হয়েছে। দৈনিক উৎপাদিত অক্সিজেনের তুলনায় গতকালের উৎপাদন বেশি হওয়ার কারণ অধিকাংশ ইস্পাত কারখানাতে নাইট্রোজেন এবং অ্যার্গন উৎপাদন পরিমাণ হ্রাস পাওয়া। ইস্পাত ইউনিটগুলির পক্ষ থেকে গতকাল পর্যন্ত ২,৮৯৪ মেট্রিক টন অক্সিজেন বিভিন্ন রাজ্যে সরবরাহ করা হয়েছে। অবশ্য এক সপ্তাহ আগে দৈনিক বিভিন্ন রাজ্যে অক্সিজেন সরবরাহের পরিমাণ ছিল ১,৫০০ থেকে ১,৭০০ মেট্রিক টন।
ইস্পাত উৎপাদন কেন্দ্রগুলিতে ইস্পাত উৎপাদনের সময় প্রাথমিক ভাবে গ্যাসীভূত অক্সিজেনের প্রয়োজন হয়। ব্লাস্ট ফার্নেসগুলিতে অক্সিজেন গ্যাসীয় আকারে ভরে রাখা হয়। ইস্পাত কেন্দ্রগুলিতে যে সমস্ত অক্সিজেন উৎপাদন ইউনিট থাকে, সেগুলি গ্যাসীভূত অক্সিজেন, নাইট্রোজেন ও অ্যার্গন উৎপাদন করে। এরপর, গ্যাসীভূত এই অক্সিজেন পেসার রিডাকশন অ্যান্ড ম্যানেজমেন্ট সিস্টেমের মাধ্যমে গ্যাসীভূত অক্সিজেনের চাপ কমিয়ে নেওয়া হয়। এই ধরণের উৎপাদন ইউনিটগুলিতে ৫ থেকে ৬ শতাংশ পর্যন্ত তরল অক্সিজেন উৎপাদন করা যায়। তবে, এধরণের অক্সিজেন শিল্প ক্ষেত্রে উৎপাদিত অক্সিজেনের তুলনায় অনেক বেশি পরিস্রুত।
বর্তমান পরিস্থিতিতে ইস্পাত উৎপাদন কেন্দ্রগুলি তরল অক্সিজেন উৎপাদনে যথাসাধ্য চেষ্টা চালাচ্ছে। এই অক্সিজেন সিলিন্ডারগুলিতে ভরে বিভিন্ন রাজ্য ও হাসপাতালে সরবরাহ করা হয়। সরকারি ও বেসরকারি উভয় শ্রেণীর ইস্পাত কেন্দ্রগুলি বিভিন্ন রাজ্যে তরল অক্সিজেন সরবরাহে নিরন্তর প্রয়াস চালিয়ে যাচ্ছে। রাষ্ট্রায়ত্ত্ব সেল চিকিৎসার জন্য ব্যবহৃত তরল অক্সিজেনের উৎপাদন পরিমাণ বাড়িয়ে দৈনিক ৮০০ টনের বেশি করেছে। গত ২৩ তারিখ রাজ্যগুলিকে চিকিৎসার জন্য ব্যবহৃত ১,১০০ টনের বেশি তরল অক্সিজেন সরবরাহ করেছে। কেবল গতকাল সরবরাহ করা হয়েছে ৯৬০ টন। সেল লাগাতার এধরণের অক্সিজেন সরবরাহ বাড়িয়ে চলেছে। সেলের বিভিন্ন উৎপাদন ইউনিট – ভিলাই, বোকারো, রাউরকেল্লা, দুর্গাপুর ও বার্নপুর থেকে গত বছরের অগাস্ট থেকে গতকাল পর্যন্ত ৩৯,৬৪৭ টন তরল অক্সিজেন সরবরাহ করা হয়েছে।
রাষ্ট্রায়ত্ত্ব ইস্পাত নিগম লিমিটেড ২০২০-২১ অর্থবর্ষে ৮,৮৪২ টন তরল অক্সিজেন সরবরাহ করেছে। চলতি অর্থবর্ষের ১৩ এপ্রিল থেকে আজ সকাল পর্যন্ত ১,৩০০ টনের বেশি চিকিৎসার জন্য ব্যবহৃত তরল অক্সিজেন সরবরাহ করা হয়েছে। উল্লেখ করা যেতে পারে, রেলের প্রথম অক্সিজেন এক্সপ্রেস ট্রেনটি আরআইএনএল-এর ভাইজ্যাক ইস্পাত কেন্দ্র থেকে গত ২২ এপ্রিল ১০০ টন চিকিৎসার জন্য ব্যবহৃত তরল অক্সিজেন নিয়ে মহারাষ্ট্রের উদ্দেশ্যে রওনা দিয়েছে। এই অক্সিজেন সঙ্কটগ্রস্থ কোভিড রোগীদের চিকিৎসার কাজে ব্যবহার করা হবে।
SDG/BD/AS/
(Visitor Counter : 139
আইনওবিচারমন্ত্রক
সংবিধান দিবস উদযাপন
নয়াদিল্লি, ২৫ নভেম্বর, ২০১৯
সংবিধান সভা কর্তৃক ভারতীয় সংবিধান গ্রহণের ৭০ বছর পূর্তি উপলক্ষে ২৬শে নভেম্বর সংবিধান দিবস উদযাপনের অঙ্গ হিসাবে সারা দেশ জুড়ে একাধিক কর্মসূচির আয়োজন করা হয়েছে। টানা এক বছর এই কর্মসূচি পালিত হবে। উল্লেখ করা যেতে পারে, প্রতি বছর ২৬শে নভেম্বর দিনটি সংবিধান দিবস হিসাবে উদযাপিত হয়। ভারতীয় সংবিধানে নৈতিকতা ও মূল্যবোধের ব্যাপারে সাধারণ মানুষকে তাঁদের দায়িত্ব ও কর্তব্য স্মরণ করিয়ে দিতে এই দিনটি উদযাপন করা হয়ে থাকে। ভারতীয় গণতন্ত্রকে শক্তিশালী করতে এবং সমস্ত ভারতীয়কে তাঁদের সঠিক দায়িত্ব পালন সম্পর্কে উৎসাহিত করাও এই দিনটি পালনের অন্যতম উদ্দেশ্য।
সংবিধান দিবস উদযাপন উপলক্ষে আগামীকাল মঙ্গলবার সকাল ১১টায় সংবিধানের প্রস্তাবনা পাঠে সমাজের সর্বস্তরের মানুষকে সামিল করার এক কর্মসূচি গ্রহণ করা হয়েছে। প্রতি বছরের মতো এ বছরও প্রত্যেক মন্ত্রক, দপ্তর ও সংগঠন সংবিধান দিবস উদযাপন উপলক্ষে সংবিধান প্রস্তাবনা পাঠ করবেন। এছাড়াও, এই উপলক্ষে সারা দেশ জুড়ে আলোচনাসভা, সেমিনার ও অন্যান্য কর্মসূচি গ্রহণ করা হয়েছে।
উল্লেখ করা যেতে পারে, প্রধানমন্ত্রী শ্রী নরেন্দ্র মোদী গতকাল রবিবার ‘মন কি বাত’ অনুষ্ঠানে সংবিধান দিবস উদযাপনের কথা বিশেষভাবে উল্লেখ করেন। সংসদের সেন্ট্রাল হল – এ সংবিধান দিবস উদযাপনের অঙ্গ হিসাবে এক বিশেষ অনুষ্ঠানের আয়োজন করা হয়েছে। অনুষ্ঠানে রাষ্ট্রপতি, উপ-রাষ্ট্রপতি, প্রধানমন্ত্রী, লোকসভার অধ্যক্ষ, কেন্দ্রীয় আইন ও ন্যায় বিচার মন্ত্রী ছাড়াও সংসদ সদস্যরা উপস্থিত থাকবেন। এই উপলক্ষে একটি ডিজিটাল আলোকচিত্র প্রদর্শনীর উদ্বোধন করা হবে এবং যুব সাংসদ প্রকল্প সংক্রান্ত একটি পোর্টালেরও সূচনা হবে। এছাড়াও, বৈদ্যুতিন উপায়ে স্বাক্ষর করা প্রধানমন্ত্রীর একটি শপথপত্র জনসাধারণের সঙ্গে ভাগ করে নেওয়া হবে।
CG/BD/SB
(Visitor Counter : 328
নারীওশিশুবিকাশমন্ত্রক
কেন্দ্রীয় নারী ও শিশুবিকাশ মন্ত্রী শ্রীমতী স্মৃতি জুবিন ইরানি দ্বিতীয় পর্যায়ের সক্ষম অঙ্গনওয়াড়ি ও পোষণ মিশন আওতায় শৈশবের প্রথম পর্যায়ে যত্ন ও শিক্ষাদান কর্মসূচির মাধ্যমে ‘পোষণ ভি পড়াই ভি’র সূচনা করেছেন
নয়াদিল্লি, ১২ মে, ২০২৩
কেন্দ্রীয় নারী ও শিশুবিকাশ মন্ত্রী শ্রীমতী স্মৃতি জুবিন ইরানি ১০ মে বিজ্ঞান ভবনে শৈশবের প্রথম পর্যায়ে যত্ন ও শিক্ষাদান কর্মসূচি বিষয়ক এক জাতীয় অনুষ্ঠানে যোগ দেন। এই অনুষ্ঠানে তিনি ‘পোষণ ভি পড়াই ভি’ অর্থাৎ, শিক্ষা এবং পুষ্টি একইসঙ্গে শীর্ষক কর্মসূচির সূচনা করেছেন। অনুষ্ঠানে দপ্তরের প্রতিমন্ত্রী শ্রী মুঞ্জপারা মহেন্দ্রভাই, দপ্তরের সচিব শ্রী ইন্দিবর পান্ডে এবং শৈশবের প্রথম পর্যায়ের যত্ন ও শিক্ষাদান কর্মসূচির চেয়ারম্যান শ্রী সঞ্জয় কল উপস্থিত ছিলেন।
বিভিন্ন রাজ্যের ৮০০-র বেশি প্রতিনিধি, আইসিডিএস কর্মী, সিডিপিও এবং অঙ্গনওয়াড়ি কর্মীরা এই অনুষ্ঠানে উপস্থিত ছিলেন। শ্রীমতী ইরানি জানান, ছ’বছর বয়স পর্যন্ত প্রতিটি শিশুর সর্বাঙ্গীণ বিকাশে সরকার অঙ্গীকারবদ্ধ। জাতীয় শিক্ষানীতি, ২০২০-র আওতায় শিশুদের বিভিন্ন ক্ষেত্রে দক্ষতা বিকাশের ওপর গুরুত্ব দেওয়ার কথাও তিনি জানান। শিক্ষাদানের নতুন উপাদান এবং তার ব্যবস্থাপনা প্রসঙ্গে মন্ত্রী বলেন, ১ লক্ষ কর্মসূচির মাধ্যমে ১০ হাজার সম্প্রদায়ের মোট ১ লক্ষ ৫০ হাজার মা-বাবাকে এ বিষয়ে জানানো হয়েছে। সামাজিক ন্যায় ও ক্ষমতায়ন মন্ত্রকের সঙ্গে যৌথভাবে সমন্বিত শিক্ষাদানের ওপর গুরুত্ব দিয়ে মন্ত্রী বলেন, ভিন্নভাবে সক্ষম শিশুরা যাতে যথাযথ শিক্ষালাভ করতে পারে তার জন্য উদ্যোগ নেওয়া হয়েছে। এক্ষেত্রে অঙ্গনওয়াড়ি কেন্দ্রের কর্মীদের বিশেষ ভূমিকা রয়েছে। তাঁদের সংশ্লিষ্ট শিশুদের অভিভাবকদের পরামর্শ দিতে হবে যাতে এই শিশুদের অঙ্গনওয়াড়ি কেন্দ্রে পাঠাতে তাঁরা উৎসাহিত হন।
শিক্ষাদানে খেলনার ব্যবহারের প্রসঙ্গ উল্লেখ করে মন্ত্রী বলেন, কাঠ, কাপড় ও মাটি দিয়ে স্থানীয় পর্যায়ে খেলনা তৈরি করতে হবে। এই খেলনার মাধ্যমে শিক্ষাদান প্রক্রিয়াকে এগিয়ে নিয়ে যেতে হবে। বিশ্ব স্বাস্থ্য সংস্থা -এর নির্ধারিত পন্থাপদ্ধতি অবলম্বন করে প্রায় ৭ কোটি শিশুর উচ্চতা এবং ওজন পরিমাপ করার জন্য তিনি অঙ্গনওয়াড়ি কেন্দ্রের কর্মীদের অভিনন্দন জানান। এর মধ্য দিয়ে সংশ্লিষ্ট কর্মীদের অঙ্গীকার প্রতিফলিত হয়। অঙ্গনওয়াড়ি কেন্দ্রের কর্মীরা প্রাপ্ত তথ্য পুষ্টি সংক্রান্ত তথ্য, যোগাযোগ ও প্রযুক্তি -র প্ল্যাটফর্মে নথিভুক্ত করেছেন। তাঁদের এই কাজকে এক অনবদ্য উদ্যোগ বলে মন্ত্রী অভিহিত করেন। ন্যাশনাল ইনস্টিটিউট ফর পাবলিক কো-অপারেশন অ্যান্ড চাইল্ড ডেভেলপমেন্ট শৈশবের প্রথম পর্যায়ের যত্ন ও শিক্ষাদান সংক্রান্ত তিনদিনের যে বিশেষ কর্মশালার আয়োজন করেছিল, সেই কর্মশালায় অঙ্গনওয়াড়ি কেন্দ্রের কর্মীরা যোগ দেন। ১ লক্ষ ৫০ হাজার অঙ্গনওয়াড়ি কর্মীকে খেলাধূলার মাধ্যমে শিক্ষাদানের বিষয়ে অবগত করা হয়।
অনুষ্ঠানে নারী ও শিশুবিকাশ প্রতিমন্ত্রী শ্রী মুঞ্জপারা মহেন্দ্রভাই বলেন, স্বাস্থ্যকর জীবনযাপনের মূল ভাবনা থেকে স্বচ্ছ ভারত অভিযানের সূত্রপাত। এর সঙ্গে যুক্ত হয়েছে ‘পোষণ অভিযান’। বর্তমানে ‘পোষণ ভি পড়াই ভি’ তারই একটি পরিমার্জিত সংস্করণ। দপ্তরের সচিব শ্রী ইন্দিবর পান্ডে জানান, অঙ্গনওয়াড়ি কেন্দ্র থেকে মাতৃভাষায় শিক্ষাদান করা হবে। রাজ্যস্তরের পাঠক্রমকে জাতীয় পাঠক্রমের সঙ্গে যুক্ত করতে হবে। এই অনুষ্ঠানে মহারাষ্ট্র, মেঘালয়, তামিলনাড়ু এবং উত্তরপ্রদেশের প্রতিনিধিরা শৈশবের প্রথম পর্যায়ের যত্ন ও শিক্ষাদান কর্মসূচিতে তাঁদের গৃহীত বিভিন্ন উদ্যোগ সকলের সঙ্গে ভাগ করে নেন। অনুষ্ঠানের শেষে অঙ্গনওয়াড়ি কর্মীরা শিক্ষাদানের নতুন নতুন পন্থাপদ্ধতির কথা তুলে ধরেন।
(PG/CB/DM/